 Proza - : - Dialoguri despre femei de ionut Demetrescu : - Dialoguri despre femei de ionut Demetrescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Mirajul... (Poezie) > Citeste ... (Poezie) > Te rog... (Poezie) > Golul lui... (Articol) > Necroproxene... (Articol) > Noaptea ... (Proza) > nu stiu sa... (Poezie) > Amnezie ... (Poezie) > Judecata de... (Poezie) > rece erai si... (Poezie) > Oasele tale... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 195236 index.html' > Vizionari: 1221 > Dialoguri despre femei proza [ ] Dialogul unu - - - - - - - - - - - - - - - - - - - - - - - - - de ionut Demetrescu [demetrescu ] 2006-07-23 | | Tanarul Adonis : - de ce nu iubim femeile ? Pentru ca le lipseste puterea introspectiei ; pentru ca sunt egoiste prin excelenta si nu pot privi mai departe de aparente, pentru ca se indragostesc de imagini, de reflectii in oglinda, de fum, de praf, de superficial ; iubirea lor este bidimensionala, nu are adancime, este plata prin excelenta ca o figura euclidiana. Pentru ca sunt stereotipuri, algoritmi umani, pentru ca viata pentru ele este un mare cont de profit si pierderi ; o femeie iubeste, dar nu iarta, iarta, dar nu iubeste ; femeia moderna a renascut din cenusa umilintelor indurate de-a lungul secolelor, iar libertatea de care se bucura acum o transforma, o face sa sufere ; ea este propriul antidot, isi arde din nastere propriile sentimente pe rugul nepasarii ; ea este iubire fizica, sudoare, umori , senzatii, carne, pipait, boabe de struguri strivite intre incisivi, priviri, glezne perfecte, curbe, zambete false, ignoranta  E atat de apropiata de regnul animal, incat isi simte pe umeri subjugarea propriei neputinte in fata cerintelor naturii ; facuta sa procreeze, pastreaza langa san grimasa prostituatelor antice, ce multumeau jumatate de Roma intr-o noapte, ca un stilet ascuns, gata sa il scoata la prima nevoie acuta ; sunt obiecte antiplatonice, sclave ale propriului corp, sunt fiinte pur dionisiace, iubesc spasmodic, cu disperare, iubesc corpuri, trupuri, ochi, buze, carne spiritualitatea le sperie, sunt in stare sa se machieze doua ore fara ca prin cap sa le tresara catusi de putin ceea ce numim deliciul dansului ideilor abstracte ; sunt propria lor arma, iar tineretea este biletul lor catre infern, pe care il composteaza chiar de mai multe ori ; exista un motiv pentru care nu sunt primite in altar, iar pasiunea pentru ele inseamna exploatarea propriului trup, de cat mai multe ori si direct proportional cu cat de bine arata ; estetica se reduce in ochii lor la frumusetea viscerala, externa, la eu-l mecanic, cel care trece strada si duce gunoiul, cel care scuipa dupa o halba de bere ; pastreaza inca gena curtezanelor medievale, plictisul le e cel mai mare inamic, au inca in sange dulcele plecat al ochilor in fata barbatului pe care il iubesc, se lasa dominate de cine nu trebuie, suferinta le este necesara ca si trusa de machiaj. Kameon : - De aceea le iubim, iar nu in ciuda tuturor acestor motive ; pentru ca ele reprezinta scopul nostru, al barbatilor, noi suntem de fapt obiecte, numai ele ne pot salva de haul absurdului cosmic, numai ele ne tin loc de credinta, numai ele ne fac sa ne indoim de Dumnezeu, numai ele pot fi cauza de suferinte enorme, pe care le induram altfel decat ele, numai ele au cheia catre paradis ; pentru ele as rescrie " cantarea cantarilor  " : " Asa ca acum, cand te privesc, intinsa pe cearceafurile astea albe, as vrea atat de mult sa-ti spun cat te iubesc, as vrea sa cantaresc acest sentiment si sa-ti scriu pe o floare de soc cate lacrimi masoara, as vrea sa pot vorbi despre asta, dar ce pot face eu, legat cu lanturi de catifea in fata maretiei tale, asa cum stai, pe jumatate adormita, pe cearceafuri albe, si nici nu stii cat ma doare ca nu te pot mangaia, ca buzele iti vor ramane pururea sterpe de atingerile mele, ca vei privi mereu pe langa mine, ca esti o probabilitate din acelea moarte, care nu se vor realiza niciodata ; asa cum stai acum, sprijinind timpul de pleoapele tale, as vrea sa petrec o eternitate doar ca sa-ti pot numara gandurile, unul cate unul, sa ma pierd intre ele si sa rad, si sa ma trezesc as vrea sa te trag de maneca si sa-mi zambesti inciudata, pe jumatate trezita, pe obrajii tai sa curga roua de lacrimi, si sa te intreb - ce gust au ? - si sa razi, de doua ori, scurt, una dupa alta, as vrea sa pot face toate aceste lucruri, doar pentru tine, pentru multe eternitati, dar asa cum stai rezemata de timp, cobori din cearceafuri, pe langa trupul meu inert, si inveti sa traiesti, fara mine, fara eu-l meu de acum, care nu va mai fi decat cenusa, plin de eu-l tau strain ; esti vis pentru mine, sunt vis pentru tine, insa de ce nu ma pot trezi, de ce ochii tai sunt atat de mari incat privirea lor imi stinge toata setea de absolut, care m-a chinuit prin toate deserturile mintii ? de ce obrajii tai parfumati ma ametesc incat sufletul meu merge pe sapte cai lactee, toate poleite cu numele tau : femeie ? de ce gatul tau exista fara sa fie sculptat, de ce are nevoie de atatea atingeri ale numarului de aur ? de ce vocea ta e cantec heruvimic, din acelea care ma insotesc de fiecare data cand cobor inciudat in infern ? de ce tu imparti fericirea in dreapta si-n stanga, fara sa te sperii ca nu o sa ajunga pentru toata lumea ? " Tanarul Adonis : - esti indragostit, dragul meu Kameon, si surad cand te privesc, esti atat de indragostit, mai ceva ca Arhimede, aplecat peste cercurile lui, inainte ca insensibilul centurion sa-i transeze beregata...nu ascund ca te pizmuiesc, poate as vrea si eu sa-mi inmoi tampla in seva ignorantei tale, de as fi sigur ca saliva mi se va preschimba in nectar; dar nu va ramane oare la sfarsit decat venin? Kameon : - despre ce venin vorbesti? Tanarul Adonis : - pai, veninul Sarpelui, in inima paradisului...muscand din mar, femeia primordiala gusta inclusiv din veninul taratoarei; asta o face sa nu-si pastreze tradarea pentru ea, devine o unealta; ea iubeste, nu zic nu, dar iubeste egoist, nu vrea sa cunoasca infernul singura, il trage de mana pe barbat, mai alunecoasa decat lucifer, mai vanata la inima decat urma muscaturii pe mar; adam o iubeste, deci o urmeaza, oriunde, departe, fara frica Negrului, in necunoscut, intr-un cuvant in Suferinta; prima floare de colt a suferintei creste pe versantul inimii barbatului, iubirea lui, pentru ca se naste din suferinta, este altruista, alege damnarea nu pentru el, ci pentru ca va fi si ea acolo; iti imaginezi varianta inversa, ar fi plecat eva, dupa adam, in infern? Eu cred ca si-ar fi terminat , linistita, marul, si s-ar fi sters dupa aceea la gura cu frunza de smochin... Kameon : - esti vulgar, tinere Adonis, si un pic misogin; esti cinic, ca Diogene in butoiul sau, insa nu uita ca adam a aratat-o cu degetul pentru fapta ei; este asta un semn de iubire? De fapt singura figura tragica in toata aceasta poveste nu poate fi decat ea, femeia, purtand in pantec durere, suferind la unison cu Timpul prin spatii siderale...si poate heruvimul ce inca strajuieste cu sabia de foc intrarea in gradina Eden-ului; nu neg ca femeia este o fiinta aparte, dar are dreptul sa fie asa, suferinta ei este pozitiva, pentru ca creeaza viata, si creeaza iubind, cu un tumult pe care noi nu-l intelegem, dar de care ne folosim ca sa ne stergem de pe frunti, cu palmele ei, sudoarea ancestrala a plictiselii universale; sunt la fel de neintelese ca si noi, priveste-o pe Medeea, singura, cu gleznele goale, prin zapada plina de aschiile unei ierni morocanoase; e amurg, iar copacii dezgoliti sunt atat de inlemniti, si negri, ba nu, cenusii, in lumina crepusculului, frigul este inlocuit in inima ei cu o dulce chemare, nici ea nu stie de unde, si spre ce, iubeste, din talpi si pana la tample, lacrimile ii ingheata pe obraz, inainte sa se sparga in vazduhul spumos  Tanarul Adonis : - ce tragic! O tragedie care ne umple inimile cu o contemplare surda, amestecata cu pasiune, iubim alaturi de ea, dar priveste-o mai indeaproape, Kameon, cum cade in genunchi, si spune-mi daca crezi intradevar ca iubeste are mai mult de 19 ani ?, nu cred, iubirea ei este o stare maladiva, blestemul ei este ca nu poate retroactiv iesi din ea, nu-i ramane decat suferinta, la care se deda cu un sadism uluitor, si iata, sangereaza, firisoare de sange i se scurg din nas, pe zapada alba, ce contrast frumos, nu?! Nu simti zapada ce se topeste usor sub caldura sangelui ei cald ? are puterea sa strige usor numele lui, se prabuseste, are ochii tumefiati, accepta te rog ca nu este o priveliste deloc placuta, i-a inghetat saliva la colturile buzelor, se ineaca , scuipa sange, ii recunosc insa un anumit curaj, de a-si invinge Marea Frica, de a accepta sa ramane intinsa, in propriul sange, nemiscata, privind in gol, la corbul asezat pe cea mai inalta creanga a copacului dezgolit, ce o priveste senin, in contemplarea lui de animal, cum moare, incet, incet, sub razele pline de regret ale lunii  Kameon : - Da-mi voie sa cred ca iubirea ei nu s-a pierdut, a ramas pe buzele timpului, flamande ce rost are sa-i privim ochii tumefiati, sau moartea viscerala? Nici o moarte nu e frumoasa, si Roland, ucis de sagetile sarazinilor, a cazut cu fruntea in praf, curgandu-i balele amestecate cu sange si urinand in spasme nu e nimic eroic in acest act; ce e eroic, in cazul ei cel putin, al Medeei, este pasiunea pentru care a ales sa-si vanda sufletul, este starea aceea de nemiscare, care innobileaza, chiar si pe ea, atat de singura si ignoranta, este sublimul moment cand toate femeile se condenseaza in lacrimile ei, de la inceputul timpului si pana acum moartea ei nu mai conteaza, este un detaliu. | index 'pageview'); 